ปจด.ล่าสุด7สิงหา ตอนนี้สิ้นเดือนกันยาแล้วยังไม่มาเลยค่ะ ตรวจครรภ์ ครั้งแรก1สัปดาห์ 1ขีด ครั้งที่2 2สัปดาห์1ขีด ครั้งที่3 18วัน 1ขีดภายใน15 หลังจากนั้นวางทิ้งไว้ หลายชั่วโมงขีดที่2ขึ้นจางมากๆๆๆ มีคนบอกว่าจางแค่ไหนก็ท้องถ้าขึ้นขีดที่2 ล่าสุด ตรวจล่าสุดวันนี้ ก็1ขีด อ่านค่า15นาที แบบนี้ท้องไหม ช่วง ปจด.ไม่มามีตกขาวเยอะบ้างน้อยบ้างบางวัน บางวันก็เหมือนไข่ขาว บางวันก็ขุ่นๆออกเหลือง ก่อนหน้านี้มีออกเป็นก้อนเหมือนเลือด แต่แค่นิดเดียว เพราะอะไร เครียดมาก
สวัสดีค่ะ ชุดตรวจครรภ์ทางปัสสาวะ อาศัยหลักการวัดระดับฮอร์โมนที่สร้างจากรกซึ่งสามารถตรวจได้จากในปัสสาวะ ในเลือด โดยหากมีระดับฮอร์โมนเกินค่าที่กำหนดจะมีการทำปฏิกิริยาที่แผ่นตรวจ ทำให้ขึ้นแถบเป็นสีชมพูขึ้น และอีกแถบนึงซึ่งเป็นแถบควบคุมจะต้องขึ้นด้วย จึงจะอ่านผลได้ ดังนั้นจะให้ผลบวกก็ต่อเมื่อชุดตรวจขึ้นเป็น 2 ขีดเข้มเท่านั้นโดยปกติชุดตรวจจะให้ผลบวกได้ 10-14 วันหลังมีการปฏิสนธิ หรือประมาณ 2-3 สัปดาห์หลังการมีเพศสัมพันธ์ หรือถ้าตรวจจากเลือดอาจจะเร็วกว่านั้นได้เล็กน้อย โดยควรอ่านผลภายในช่วงเวลาที่ชุดตรวจกำหนดเท่านั้น ถ้าเลยเวลาจากนั้นไม่ควรอ่านอีกหากไม่แน่ใจผล ควรไปยืนยันอีกครั้งที่รพ. และหากไม่ได้ตั้งครรภ์จริง ก็ควระพบแพทย์เพื่อตรวจหาสาเหตุที่ทำให้ประจำเดือนไม่มาเช่นความผิดปกติของมดลูกหรือรังไข่ร่วมไปด้วย